CELEX: 62017CA0069
Language: el
Date: 2018-09-12 00:00:00
Title: Υπόθεση C-69/17: Απόφαση του Δικαστηρίου (έβδομο τμήμα) της 12ης Σεπτεμβρίου 2018 [αίτηση του Curtea de Apel Bucureşti (Ρουμανία) για την έκδοση προδικαστικής αποφάσεως] — Siemens Gamesa Renewable Energy România SRL, πρώην Gamesa Wind România SRL κατά Agenţia Naţională de Administrare Fiscală — Direcţia Generală de Soluţionare a Contestaţiilor, Agenţia Naţională de Administrare Fiscală — Direcţia Generală de Administrare a Marilor Contribuabili [Προδικαστική παραπομπή — Φορολογία — Φόρος προστιθέμενης αξίας (ΦΠΑ) — Δικαίωμα εκπτώσεως — Αγορές πραγματοποιηθείσες από φορολογούμενο που έχει κηρυχθεί «ανενεργός» από τη φορολογική αρχή — Άρνηση αναγνωρίσεως του δικαιώματος εκπτώσεως — Αρχές της αναλογικότητας και της ουδετερότητας του ΦΠΑ]

12.11.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 408/14
            
         
      Απόφαση του Δικαστηρίου (έβδομο τμήμα) της 12ης Σεπτεμβρίου 2018 [αίτηση του Curtea de Apel Bucureşti (Ρουμανία) για την έκδοση προδικαστικής αποφάσεως] — Siemens Gamesa Renewable Energy România SRL, πρώην Gamesa Wind România SRL κατά Agenţia Naţională de Administrare Fiscală — Direcţia Generală de Soluţionare a Contestaţiilor, Agenţia Naţională de Administrare Fiscală — Direcţia Generală de Administrare a Marilor Contribuabili
      (Υπόθεση C-69/17) (1)
      
      ([Προδικαστική παραπομπή - Φορολογία - Φόρος προστιθέμενης αξίας (ΦΠΑ) - Δικαίωμα εκπτώσεως - Αγορές πραγματοποιηθείσες από φορολογούμενο που έχει κηρυχθεί «ανενεργός» από τη φορολογική αρχή - Άρνηση αναγνωρίσεως του δικαιώματος εκπτώσεως - Αρχές της αναλογικότητας και της ουδετερότητας του ΦΠΑ])
      (2018/C 408/15)
      Γλώσσα διαδικασίας: η ρουμανική
      
         Αιτούν δικαστήριο
      
      Curtea de Apel Bucureşti
      
         Διάδικοι στην υπόθεση της κύριας δίκης
      
      Siemens Gamesa Renewable Energy România SRL, πρώην Gamesa Wind România SRL
      
         κατά
      
      Agenţia Naţională de Administrare Fiscală — Direcţia Generală de Soluţionare a Contestaţiilor, Agenţia Naţională de Administrare Fiscală — Direcţia Generală de Administrare a Marilor Contribuabili
      
         Διατακτικό
      
      Η οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, όπως τροποποιήθηκε με την οδηγία 2010/45/ΕΕ του Συμβουλίου, της 13ης Ιουλίου 2010, και ιδίως τα άρθρα 213, 214 και 273 αυτής, έχει την έννοια ότι αντιτίθεται σε εθνική ρύθμιση, όπως η επίμαχη στην υπόθεση της κύριας δίκης, η οποία επιτρέπει στη φορολογική αρχή να αρνείται σε υποκείμενο στον φόρο που προέβη σε αγορές στη διάρκεια της περιόδου κατά την οποία ο αριθμός φορολογικού μητρώου ΦΠΑ είχε ακυρωθεί, λόγω παραλείψεώς του να υποβάλει φορολογικές δηλώσεις, το δικαίωμα εκπτώσεως του ΦΠΑ για τις εν λόγω αγορές μέσω δηλώσεων ΦΠΑ που υποβάλλονται –ή τιμολογίων που εκδίδονται– μετά την επανενεργοποίηση του αριθμού φορολογικού μητρώου του, για τον λόγο και μόνον ότι οι αγορές αυτές πραγματοποιήθηκαν κατά την περίοδο της απενεργοποιήσεως, ενώ οι ουσιαστικές προϋποθέσεις πληρούνται και το δικαίωμα προς έκπτωση δεν προβάλλεται δολίως ή καταχρηστικώς.
      
         (1)  ΕΕ C 144 της 8.5.2017.